L 47/20 Euroopan unionin virallinen lehti 20.2.2015 PÄÄTÖKSET NEUVOSTON PÄÄTÖS (YUTP) 2015/277, annettu 19 päivänä helmikuuta 2015, Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 29 artiklan, sekä katsoo seuraavaa: (1) — Neuvosto hyväksyi 15 päivänä helmikuuta 2011 päätöksen 2011/101/YUTP ('). (2) — Neuvosto on tarkastellut uudelleen päätöstä 2011/101/YUTP ottaen huomioon Zimbabwen poliittiset tapahtumat. (3) — Rajoittavia toimenpiteitä olisi jatkettava 20 päivään helmikuuta 2016. (4) — Matkustuskielto ja varojen jäädyttäminen olisi pidettävä voimassa kahden henkilön ja yhden yhteisön osalta, jotka on lueteltu päätöksen 2011/101/YUTP liitteessä 1. Olisi myös jatkettava kyseisen päätöksen liitteessä II lueteltuihin henkilöihin ja yhteisöihin sovellettavien matkustuskiellon ja varojen jäädyttämisen keskeyttämistä. Viiden kuolleen henkilön nimet olisi poistettava kyseisen päätöksen liitteistä I ja II. (5) — Päätös 2011/101/YUTP olisi sen vuoksi muutettava, ON HYVÄKSYNYT TÄMÄN PÄÄTÖKSEN: 1 artikla Korvataan päätöksen 2011/101/YUTP 10 artikla seuraavasti: ”10 artikla 1. — Tämä päätös tulee voimaan päivänä, jona se hyväksytään. 2. — Tätä päätöstä sovelletaan 20 päivään helmikuuta 2016. 3. — Edellä 4 artiklan 1 kohdassa sekä 5 artiklan 1 ja 2 kohdassa tarkoitettujen toimenpiteiden, siltä osin kuin niitä sovelletaan liitteessä II lueteltuihin henkilöihin ja yhteisöihin, soveltaminen keskeytetään 20 päivään helmikuuta 2016 asti. Keskeyttämistä tarkastellaan uudelleen kolmen kuukauden välein. 4. — Päätöstä tarkastellaan jatkuvasti uudelleen, ja sitä jatketaan tai muutetaan tarvittaessa, jos neuvosto katsoo, että sen tavoitteita ei ole saavutettu.” 2 artikla Poistetaan tämän päätöksen liitteessä lueteltujen henkilöiden nimet päätöksen 2011/101/YUTP liitteistä I ja II. (") Neuvoston päätös 2011/101/YUTP, annettu 15 päivänä helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6).